Kiss (grupa)
Kiss je američka hard rock grupa i jedan od najpoznatijih muzičkih sastava svijeta koji su osnovali Paul Stanley i Gene Simmons u New Yorku u januaru 1973. godine. Grupa je ostvarila uticaj i postala poznata po svojim scenskim nastupima sredinom i krajem 1970-ih sa obojenim licima, bljuvanjem vatre, kostimima te pirotehničkim efektima. Grupa je više puta mijenjala svoj sastav, ali Stanley i Simmons su ostali članovi grupe od njenog osnivanja do danas. Kiss je do sada dobio 30 zlatnih ploča, više od bilo kojeg američkog muzičkog benda. Prodali su više od 40 miliona albuma u SAD-u, od čega je 25 miliona ovjereno od strane RIAA, u svijetu su prodali više od 100 miliona nosača zvuka, te tako postali bend s najviše prodanih primjeraka nosača zvuka. Originalnu postavu KISS-a čine Gene Simmons na basu i vokalima, Paul Stanley na rythm gitari, Ace Frehley na lead gitari i vokalima i Peter Criss na bubnjevima i vokalima. To je bila najuspješnija i najprepoznatljivija postava KISS-a. S njihovom šminkom i kostimima nastali su likovi iz stripa - The Demon (Simmons), Star Child (Stanley), The Space Ace (Frehley) i Cat Man (Criss).